Държавен вестник, бр. 94, 2005 г., стр. 182

С Т Р .  182
ДЪРЖАВЕН  ВЕСТНИК
Б Р О Й  94
причина потенциалното повишаване на кредитния
рейтинг на страната би имало благоприятно влияние
върху дейността на ЗПАД “Булстрад”—АД, и по-точ-
но върху неговото финансиране. От друга страна,
понижаването на кредитния рейтинг на България би
имало отрицателно влияние върху цената на финан-
сирането на дружеството, освен ако неговите заемни
споразумения не са с фиксирани лихви. Българската
народна банка и Министерството на финансите при-
еха мерки, предложени от Международния валутен
фонд, чиято цел е да се ограничи експанзията на
кредитирането. Към настоящия момент няма инди-
кации, че търговските банки ще повишат лихвените
проценти по предлаганите кредити, но тази възмож-
ност не може да се изключи. Евентуалното повиша-
ване на лихвите по кредитите ще увеличи разходите
на ЗПАД “Булстрад”—АД, и при равни други усло-
вия ще намали печалбата на дружеството, което ще
се отрази на цената на акциите. 1.2.8. Валутен риск.
Тъй като българският лев е фиксиран към еврото
при съотношение EUR 1 = BGN 1,95583, ЗПАД “Бул-
страд”—АД, би било изложено на валутен риск един-
ствено при обезценка на лева спрямо еврото, което
на този етап считаме, че е малко вероятно. Фиксира-
ният курс на лева към еврото носи за българската
валута риска от неблагоприятни движения на курса
на еврото спрямо другите основни валути (щатски
долар, японска йена, швейцарски франк) на между-
народните финансови пазари. 1.2.9. Политически
риск. Политическите рискове са свързани с възмож-
ността от възникване на вътрешнополитически сът-
ресения и неблагоприятна промяна в стопанското
законодателство. Този риск е свързан с възможност-
та правителството на една държава внезапно да сме-
ни политиката си и в резултат на това средата, в която
работят стопанските субекти, да се промени небла-
гоприятно, а инвеститорите да понесат загуби. Към
момента всички политически сили в страната са пос-
тигнали консенсус за основните политически прио-
ритети на Република България. В момента текат
активни преговори за затваряне на всички преговор-
ни глави с Европейския съюз, а законодателната
политика на Народното събрание е насочена към
максимално хармонизиране на българското законо-
дателство с директивите на ЕС. Поради единството
на позициите на всички парламентарно представени
политически сили считаме, че дори при една бъдеща
промяна на политическата конфигурация това няма
да доведе до сериозни неблагоприятни изменения за
дружеството. 1.2.10. Други системни рискове. Други
рискове, породени от световната политическа и ико-
номическа конюнктура, са възможната нестабилност
или военни действия в региона. Бедствията и авари-
ите са фактори, усложняващи всяка система за уп-
равление на рисковете. Последствията са трудно
предвидими, но достъпът до информация и прилага-
нето на система за прогнозиране и оценка на риско-
вете са възможни начини за минимизиране на отри-
цателния ефект. 1.2.11. Рискове, характерни за цен-
ните книжа, които са предмет на настоящото пуб-
лично предлагане, с оглед извършването на оценка
на пазарния риск, свързан с тези ценни книжа. А.
Понижение на пазарната (борсовата) цена на акци-
ите на ЗПАД Булстрад. Пазарната стойност на всяка
една ценна книга се променя в посока увеличение
или намаление, понякога много бързо и непредвиди-
мо. Тези вариации, наричани “колебания на цените”,
могат да доведат до това дадена ценна книга да стру-
ва в даден момент по-малко, отколкото в предходен
момент. Тази динамика на цените е особено харак-
терна за пазара на обикновени акции, чиито борсови
цени могат да бъдат предмет на големи и резки коле-
бания в отговор на публично оповестената информа-
ция за финансовите резултати на дружеството, про-
мени в законодателството или други съществени
събития. Върху борсовата цена на акциите на ЗПАД
“Булстрад”—АД, ще оказват влияние и общите тен-
денции на пазара на ценни книжа, както и доходност-
та, която се реализира при алтернативни инвести-
ции. Така например евентуалното увеличение на
пазарните лихвени проценти може да има за резул-
тат потенциалните купувачи да изискват по-висок
доход от акциите на ЗПАД “Булстрад”—АД, и това
да има неблагоприятен ефект върху тяхната пазарна
цена. Б. Ликвиден риск. Ликвидният риск произтича
от липсата на активна търговия с акциите на дружес-
твото. Поради това акционерите на ЗПАД “Булст-
рад”—АД, могат да не успеят да продадат в желания
момент всички или част от акциите си или да са
принудени да ги продадат на значително по-ниска
цена, отколкото е тяхната справедлива стойност или
последна борсова цена. В. Инфлационен риск. Акци-
онерите на ЗПАД “Булстрад”—АД, са подложени на
инфлационен риск, а именно риск от намаление на
реалната стойност на акциите, вследствие повише-
ние на общото ценово равнище в страната. През
последните години, в условията на валутен борд и
рестриктивна фискална политика, инфлацията в стра-
ната бе поддържана на сравнително ниско равнище,
като нашите очаквания са инфлацията да остане ниска
и през следващите години. Г. Валутен риск. Акциите
на ЗПАД “Булстрад”—АД, са деноминирани в лево-
ве. Поради това за инвеститори, използващи друга
валута като референтна валута, съществува риск от
промяна на съотношението на българския лев спря-
мо тази валута. Българският лев е обвързан с еврото
в съотношение 1 евро : 1,95583 лева в условията на
валутен борд. На практика валутният риск за инвес-
титор, инвестирал във валута, различна от лева, се
свежда до този на еврото спрямо тази валута дотол-
кова, доколкото системата на валутния борд в Бъл-
гария е стабилна. Д. Рискове, специфични за отрасъ-
ла, в който оперира ЗПАД “Булстрад”—АД: ЗПАД
“Булстрад”—АД, оперира в застрахователния сектор.
Ето защо акциите на дружеството до голяма степен
носят рисковете, типични за инвестициите в застра-
хователни дружества. Тези рискове са: Промяна в
общите икономически условия—неблагоприятна про-
мяна в макросредата би повлияла негативно върху
участниците на застрахователния сектор и оттам—
върху цената на акциите на ЗПАД “Булстрад”—АД.—
Промяна в търсенето и предлагането на застрахова-
телни продукти—намаленото поради различни фак-
тори търсене на застрахователни продукти би оказа-
ло негативен ефект върху приходите на ЗПАД “Бул-
страд”—АД, и оттам—върху стойността на активите
на дружеството и неговите акции. От друга страна,
конкурентните дружества могат чрез агресивна стра-
тегия да предлагат атрактивни застрахователни про-
дукти, които да привлекат нови клиенти или част от
клиентите на ЗПАД “Булстрад”—АД, като по този
начин пазарният дял на дружеството ще се намали.
Това също може да има негативен ефект върху стой-
ността на неговите акции.—Настъпването на форс-
мажорни обстоятелства, като природни бедствия,
граждански бунтове, терористични актове и военни
действия, могат да предизвикат необходимост от ед-
новременно изплащане на щети по застрахователни-